30/11/2017 | Administración Autonómica
Xunta de Galicia
Consellería de Economía, Emprego e Industria
Xefatura Territorial da Coruña
Servizo de Enerxía e Minas
Resolución do 23 de novembro de 2017 pola que se concede a autorización administrativa previa e de construción dunha instalación de distribución eléctrica no concello de Fene (expediente IN407A 2017/008-1)

Resolución do 23 de novembro de 2017 da Xefatura Territorial da Coruña, pola que se concede a autorización administrativa previa e de construción dunha instalación de distribución eléctrica no concello de Fene (expediente IN407A 2017/008-1) Expediente: IN407A 2017/008-1 Promotor: Unión Fenosa Distribución, S. A. Denominación da instalación: retranqueo LMT EUM-703 lugar da Revolta. Concello: Fene FEITOS 1. O 19 de xaneiro de 2017 o promotor solicitou a autorización administrativa previa e a autorización administrativa de construción do proxecto de execución da instalación de distribución eléctrica indicada.2. O proxecto someteuse ao trámite de información pública mediante a súa inserción no DOG n.º 46, do 7 de marzo de 2017, e no BOP n.º 35, do 20 de febrero de 2017.3. Solicitouse o preceptivo informe ás distintas administracións, organismos o, no seu caso, empresas de servizo público ou de servizos de interese xeral afectados. O promotor manifestou a súa conformidade cos condicionados establecidos.4. Os servizos técnicos da Xefatura Territorial emitiron un informe favorable sobre a dita solicitude. CONSIDERACIÓNS LEGAIS E TÉCNICAS 1. A Lei 24/2013, do 26 de decembro, do sector eléctrico.2. O Real decreto 1955/2000, do 1 de decembro, polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica.3. O Real decreto 223/2008, do 15 de febreiro, polo que se aproban o regulamento sobre condicións técnicas e garantías de seguridade en liñas eléctricas de alta tensión e as súas instrucións técnicas complementarias ITC-LAT 01 a 09.4. O Real Decreto 337/2014, do 9 de maio, polo que se aproban o Regulamento sobre condicións técnicas e garantías de seguridade en instalacións eléctricas de alta tensión e as súas Instrucións Técnicas Complementarias ITC-RAT 01 a 23.5. O Real decreto 842/2002, do 2 de agosto, polo que se aproba o regulamento electrotécnico para baixa tensión 6. As características técnicas da instalación son as seguintes:  Tramo de liña de media tensión EUM-702 (actuación n.º 1), a 15 kV, cunha lonxitude de 0,100 km, coa orixe no apoio n.º 17 existente da LMT EUM-702, no tramo da derivada ao CT Chamoso (Expte.51.256), condutor tipo LA-110 mm 2 AI, e final no apoio n.º 18 proxectado que substitúe ao existente da LMT EUM-702, no tramo da derivada ao CT Chamoso (Expte.51.256).  Tramo de liña de media tensión EUM-702 (actuación n.º 2), a 15 kV, cunha lonxitude de 0,030 km (condutor a retensar), coa orixe no apoio n.º 24 proxectado que substitúe ao existente da LMT. EUM-702, anterior ao CT Chamoso, condutor tipo LA-30 mm 2 AI.(a retensar), e final no CT, a intemperie en pórtico Chamoso.  Liña eléctrica de media tensión subterránea, a 15 kV, cunha lonxitude de 0,454 km, coa orixe no paso de aéreo a subterráneo a realizar no apoio n.º 18 proxectado que substitúe ao existente da LMT EUM-702, no tramo da derivada ao CT Chamoso, en condutor tipo RHZ1-20L 12/20KV 1x240 mm 2 AI, e final no apoio n.º 24 proxectado que substitúe ao existente da LMT EUM-702, anterior ao CT. Chamoso.  Desmontaxe de 379 metros de liña LA-30 e 7 apoios de formigon existentes. O orzamento da instalación segundo proxecto é de 63.612,51 €. 7. No expediente consta un informe favorable dos servizos técnicos desta Xefatura Territorial. De acordo con todo o indicado, RESOLVO: 1. Conceder a autorización administrativa previa e a autorización administrativa de construción á instalación de distribución eléctrica indicada.2. A instalación executarase no prazo dun ano, contado a partir do día seguinte ao da publicación da presente resolución no Diario Oficial de Galicia.3. Para a posta en funcionamento da instalación autorizada, deberá presentar perante esta Xefatura Territorial unha solicitude que se acompañará da seguinte documentación:  As declaracións de conformidade relativas ao material ou equipo, e as certificacións ou homologacións se procede.  Un certificado do director da montaxe no que se garantirá o cumprimento das especificacións do proxecto e prescricións complementarias, se as houbera, así coma das regulamentacións e normas oportunas, na montaxe da instalación e posta a punto.4. Esta aprobación outórgase sen prexuízo doutras que fosen de aplicación segundo a lexislación vixente, en especial a relativa á ordenación do territorio e o medio ambiente. Contra esta resolución, que non é definitiva en vía administrativa, poderá interporse recurso de alzada ante o conselleiro de Economía, Emprego e Industria, no prazo dun mes, contado a partir do día seguinte ó da notificación ou publicación nos termos establecidos na Lei 39/2015, do 1 de outubro, do procedemento administrativo común das administracións públicas (BOE núm.236, do 02/10/2015), sen prexuízo de que os interesados poidan interpor calquera outro recurso que se considere pertinente. A Coruña, 23 de novembro de 2017. Isidoro Martínez Arca Xefe territorial da Coruña